اوهان هاجوب جستنيان

أوهان هاجوب جستنيان (1913 - 2001), مصور سينمائى مصرى ارمنى ومخترع وصانع ومصمم كاميرات التصوير السينمائى و أدوات التصوير فهو علامة بارزة فى تاريخ التصوير السينمائى فى مصر .

اتولد أوهانيس هاجوب كوستنيان المشهور ب(أوهان) فى 8 يناير 1913 فى حى باب الشعرية الشعبى بالقاهرة من أبوين مصريين من اصول أرمينية .

فى سن 22 سنه صنع اول كاميرا صامتة للتصوير السينمائى مقاس 35 ملليمترا للمحترفين ، و كان ده سنة 1935 فى اسكندرية

بعدها انشاء أستوديو سينمائى مع أهم منتج وموزع سينمائى وقتها هو ميشيل تلحمى
وقام فى فى 8 شهور ببنى استوديو وتخطيطه وصنع كل معداته من كاميرات ومعدات إضاءة وصوت و آ لات مونتاج وماكينات تحميض وطبع للمعمل وصالة عرض لانه ولظروف الحرب ماكنش ممكن استيراد اى شيء من الخارج، و كان اول انتاج الأستوديو فيلم "عنتر وعبلة" اخراج نيازى مصطفى وبطولة كوكا و سراج منير.

وفى سنة 1938 فى اسكندرية إنتج وصور و إخرج فيلم باسم "دونجا"

وأنشأ أوهان برضه أستوديو (رامي) باسكندرية سنة 1948، وسافر مع المخرج احمد كامل مرسى لالعراق ليصلح كل الالات هناك ويصور فيها فيلم (ليلى فى العراق) سنة 1949، وفى رجوعه مر على بيروت للإشراف على تركيب معمل الالوان الجديد هناك، و أنشأ 9 دور عرض صيفية فى نيجيريا بجميع الاتها ومستلزمات صيانتها. ولما رجع أوهان لمصر صنع الات لتصوير عناوين الافلام، فصنع 24 كاميرا من النوع ,ده و كان اخر اختراعاته وابتكاراته الة لتحويل شريط الفيديو لشريط سينمائي.

 تكريمه 

 اتكرم من جمعية الفيلم فى سنة 1977 و سنة 1988
 واتكرم فى مهرجان الاسكندرية الدولى سنة 1993 ، ومهرجان القاهرة الدولى سنة 1996،

توفى سنة 2001 عن عمر 88 سنه.

 وصله برانيه 
]

تصنيف:مصورين سينيما
تصنيف:مواليد 1913
تصنيف:وفيات 2001
تصنيف:مصور سينمائى مصرى
تصنيف:مصورين مصريين
تصنيف:مصريين ارمينيين
تصنيف:اقباط
تصنيف:سينما مصريه